Prancūzijos respublikos kalendorius

Respublikos kalendorius () arba Revoliucijos kalendorius () – 1789 m. po Didžiosios Prancūzijos revoliucijos sukurtas naujas kalendorius. 1789 m. liepos 15 d. Bastilijos šturmas tapo I-aisiais laisvės metais (An I de la liberté). Prancūzų revoliuciniu kalendoriumi buvo naudojamasi apie 12 metų, po to jis nunyko. Kalendorių sukūrė speciali komisija vadovaujama Charles Gilbert Romme. Kalendorių 1793 m. spalio 24 d. patvirtino Nacionalinis Konventas.

Metų skaičiavimas 
Metai skaičiuojami nuo „Respublikos eros pradžios“, t. y., nuo 1792 m. rugsėjo 22 d. Metų skaičiavimas „nuo Kristaus gimimo“ panaikintas. 1792 m. rugsėjo 22 d. sutapo su rudens lygiadieniu, kitų metų pradžia buvo laikomas pusiaunaktis tos dienos, kuri tais metais sutapdavo su rudens lygiadieniu.

Kalendoriaus struktūra

Mėnesių pavadinimai 
Metus sudarė 12 mėnesių naujais pavadinimais po 30 dienų + 5 arba 6 dienos (priklausomai, keliamieji ar nekeliamieji metai), neįeinančios į mėnesius (sankiulotidės). Mėnesį sudarė 3 savaitės po 10 dienų.
Mėnesių pavadinimai:
 Ruduo
 Vandemjeras ( < vendange – ‘vynuogių derlius’), rugsėjo 22/23/24 – spalio 21/22/23
 Briumeras ( < brume – ‘rūkas’), spalio 22/23/24 – lapkričio 20/21/22
 Frimeras ( < frimas – ‘šerkšnas’), lapkričio 21/22/23 – gruodžio 20/21/22
 Žiema
 Nivozas ( <  – ‘sniegingas’), gruodžio 21/22/23 – sausio 19/20/21
 Pliuviozas ( <  – ‘lietingas’), sausio 20/21/22 – vasario 18/19/20
 Vantozas ( < venteux – ‘vėjuotas’), vasario 19/20/21 – kovo 20/21
 Pavasaris
 Žerminalis ( <  – ‘daigas’), kovo 21/22 – balandžio 19/20
 Florealis ( < fleur – ‘gėlė’), balandžio 20/21 – gegužės 19/20
 Prerialis ( < prairie – ‘pieva’), gegužės 20/21 – birželio 18/19
 Vasara
 Mesidoras ( <  – ‘pjūtis’), birželio 19/20 – liepos 18/19
 Termidoras ( <  – ‘šiluma’), liepos 19/20 – rugpjūčio 17/18
 Fruktidoras ( <  – ‘vaisius’), rugpjūčio 18/19 – rugsėjo 16/17

Mėnesio galūnė nurodo metų laiką. Kiekvienai dienai buvo priskiriamas tam tikras augalo, gyvūno ir pan., pavadinimas. Pavadinimus sukūrė poetas Fabras Deglantinas. Mėnesiai taip pat buvo susieti su zodiako ženklais.

Paros suskirstymas valandomis ir minutėmis 

Valandą sudarė 100 minučių, minutę – 100 sekundžių, parą – 10 valandų.

Sankiulotidės 
 Narsos ir dorybių diena () – rugsėjo 17
 Talentų diena () – rugsėjo 18
 Darbo diena () – rugsėjo 19
 Nuomonių diena () – rugsėjo 20
 Apdovanojimų diena () – rugsėjo 21
 Revoliucijos diena () (keliamaisiais metais lygiadienio išvakarės)

Žodis sankiulotidės () kilęs iš sankliutų.

Kalendoriai